Pedro Aqramunt: “Azərbaycanın Dağlıq Qarabağ və digər ətraf rayonlarının işğaldan azad olunması məsələsi həll edilməlidir”\n“Mən ilk dəfə Azərbaycanda olanda vəziyyət tam başqa idi, indi isə çox böyük dəyişikliklər var”\nAvropa Şurası Parlament Assambleyasının (AŞPA) sədri Pedro Aqramuntun APA-nın Avropa bürosuna müsahibəsi\n- Cənab Aqramunt, sədrlik mandatınız ərzində bu quruma hansı əsas ideyalar və fikirlərlə rəhbərlik etmək fikrindəsiniz?\n- Təşkilata sədrliyimi dörd əsas istiqamətdə aparmaq niyyətindəyəm. Bunlardan birincisi, beynəlxalq səviyyədə terrorizmlə mübarizədir. Bu məsələ indi bütün Avropanı, o cümlədən bütün dünyanı narahat edən əsas məsələlərdəndir. Son vaxtlar Avropa ölkələri terror hücumlarına məruz qalır, xüsusən də bunlar radikal islamçılar tərəfindən həyata keçirilir. Eyni zamanda, bu məsələdə Avropaya kütləvi miqrant, qaçqın axınını da unutmamalıyıq. Çünki onların çoxu terrorçu qrup olan İŞİD-in fəaliyyət göstərdiyi bölgələrdən gəlir. Beynəlxalq terrorizm yenə də bizi narahat edən əsas məsələlərdən biri olaraq qalmaqdadır. İkinci məsələ, Avropada insanların qorxmadan, sülh və əmin-amanlıq şəraitində yaşaya bilmələri hüququdur. Yəni, biz var gücümüzlə çalışmalıyıq ki, insanlarımız kütləvi toplaşma yerlərinə, misal üçün, kafelərə, idman yarışlarına həyatlarına heç bir təhlükə olmadan, qorxmadan rahat şəkildə gedə bilsinlər. Biz bu məsələ ilə bağlı da mübarizə aparmalıyıq. Üçüncüsü, son zamanlar Avropa ölkələrində baş qaldırmış populist siyasi qüvvələr bizi narahat edən məsələlərdəndir. Mən konkret olaraq hansısa bir ölkənin adını çəkməyəcəyəm, amma bir çox Avropa ölkələrində istər ifrat sağ, istər ifrat sol qüvvələr olsun, Avropa dəyərlərinə qarşı çıxan siyasi partiyalar mövcuddur. Biz bu məsələyə də xüsusi diqqət ayırmalı, Avropa qurucularının ideyalarına sadiq qalaraq, bu həmrəylik, demokratik, hüquqi dövlət, insan hüquqları Avropası ideyalarını daha da gücləndirməliyik. Bu məsələ ilə bağlı çoxlu işləməliyik. Dördüncü məsələ isə Avropa Şurası (AŞ) ölkələrində hələ də öz həllini tapmamış münaqişələrin mövcudluğudur.\n- Yeri gəlmişkən, elə bu haqda sual vermək istərdik. Dediyiniz kimi, bəzi üzv ölkələr arasında münaqişələr mövcuddur, o cümlədən Azərbaycanın Dağlıq Qarabağ və digər ərazilərinin Ermənistan tərəfində işğal edilməsi faktını nəzərinizə çatdırmaq istərdik. AŞPAbu münaqişələrin həll edilməsi üçün hansı töhfələr verə bilər?\n- Əlbəttə, bu münaqişələr hökmən tez bir zamanda öz həllini tapmalıdır. Belə ki, demokratiya, insan hüquqları kimi dəyərləri olan Avropada hələ də münaqişələr mövcuddur. Düzdür, biz bunları “dondurulmuş” münaqişələr adlandırırıq, amma onlar dondurulmuş deyil. Biz indi daha çox Ukraynadakı münaqişədən, Krım məsələsindən danışırıq, amma bununla yanaşı, Gürcüstanın Cənubi Osetiya, Abxaziya münaqişələri, Moldovada Dnestryanı bölgədəki münaqişə, Balkan bölgəsindəki münaqişə, eyni zamanda, sizin ölkənizin iyirmi ildən çoxdur ki, qonşu dövlət olan Ermənistan tərəfindən qeyri-qanuni şəkildə və beynəlxalq hüquq normalarına zidd olaraq Dağlıq Qarabağın və bu bölgəyə aid olmayan digər yeddi ətraf rayonunun işğal edilməsi məsələsi də var. Bu məsələ tamamilə dondurulub və bunun həlli istiqamətində irəliyə doğru addım atılmır. Məsələyə beynəlxalq təşkilatlar cəlb olunsa da, bu münaqişənin həlli istiqamətində hər hansı irəliləyişin olmadığı təəssüratı yaranır. Hesab edirəm ki, bütün bu münaqişələr, o cümlədən Azərbaycanın Dağlıq Qarabağ və digər ətraf rayonlarının işğal edilməsi məsələsi həll edilməlidir.\n- Siz Azərbaycan üzrə əsas həmməruzəçilərdən biri olmusunuz, ölkə üzrə bir çox hesabatların müəllifisiniz. Yəni ölkəni kifayət qədər yaxşı tanıyırsınız. AŞPA ilə Azərbaycan arasındakı hazırkı münasibətləri necə qiymətləndirirsiniz? Münasibətlərin səviyyəsi sizi qane edirmi və nə kimi gözləntiləriniz var?\n- Əlbəttə, mən Azərbaycanla bağlı uzun illər fəaliyyət apardığımdan bu ölkəni yaxşı tanıyıram. Beş il müddət ərzində Azərbaycan üzrə məruzəçi olmuşam, bu da AŞPA-da maksimum mümkün olan müddətdir. Düzdür, fəaliyyətim dövründə başqa ölkələr üzrə də məruzəçi olmuşam, bir çox hesabatlar hazırlamışam. Azərbaycanla bağlı fəaliyyətim isə təkcə məruzəçi olmağımla kifayətlənməyib. Bu ölkə ilə bağlı digər məsələlər üzrə də fəaliyyət göstərmişəm, məsələn, seçkilərdə müşahidə missiyalarında iştirak etmişəm. Hesab edirəm ki, AŞPA ilə, AŞ ilə Azərbaycan arasındakı münasibətlər çox yaxşı inkişaf edir. Fikrimcə AŞ və AŞPA-nın əsas rolu ölkələrə demokratiya, insan hüquqları sahəsində yardım etməkdir, Avropa, Qərb dövlətləri nümunəsində onlara tam demokratik cəmiyyətin qurulmasında yardımçı olmaqdır. Təbii ki, hazırda vəziyyət o qədər də yaxşı deyil və illər əvvəl, biz əməkdaşlığımıza başlayanda, vəziyyət daha da mürəkkəb idi. Və əlbəttə ki, Qərbi Avropa ölkələri demokratiyası ilə müqayisə etmək hələlik çətindir. Amma elə buna görə də onlara yardım etmək lazımdır. Bu mənada, siyasi iradə, anlaşma nümayiş etdirməliyik, ölkələr də öz növbələrində AŞPA və AŞ-nin digər qurumları ilə əməkdaşlıqlarını davam etdirməlidir. Mən ilk dəfə Azərbaycanda olanda vəziyyət tam başqa idi. İndi isə çox böyük dəyişikliklər var. Əlbəttə ki, bu dəyişikliklər ilk növbədə iqtisadi sahədə özünü göstərdi. İnsanların get-gedə daha da yaxşı yaşaması, cəmiyyətdə orta təbəqənin inkişaf etməsini qeyd etmək olar. Eyni zamanda, cəmiyyətdə demokratik sistemin inkişafında da müsbət dəyişikliklər baş verdi. Əlbəttə, hələ ortada problemlər var. Yaxşılaşdırılması lazım olan məsələlər hələ də qalmaqdadır və bunları ciddi qəbul etmək lazımdır. Bununla belə, irəliləyişlər də var. Məsələn, mən bir çox seçkilərdə iştirak etmişəm və deyə bilərəm ki, bu məsələdə də müsbət istiqamətdə dəyişikliklər var. Başa düşürəm ki, ölkə yeni müstəqil olanda problemlər daha çox idi, fikirlərdə elə də dəyişiklik yox idi, köhnə sovet təfəkkürü hələ beyinlərdən çıxmamışdı və s. İndi isə mən ölkənin tam demokratik, hüquqi dövlət olması üçün indiki ölkə başçısının bu sahələri daha da inkişaf etdirmək istəyində olduğuna və bunu gerçəkləşdirməkdə aydın siyasi iradəsinin mövcudluğuna tamamilə əminəm.\n- Bu bazar günü sizin AŞPA sədri qismində Azərbaycana səfəriniz gözlənilir və artıq fevralın 29-da Bakıda görüşləriniz nəzərdə tutulub. Səfəriniz məqsədi nədən ibarətdir, əsasən kimlərlə görüşməyi planlaşdırırsınız və Bakıda daha çox hansı mövzuları müzakirə etmək niyyətindəsiniz?\n- Bəli, mən bazar günü axşam artıq Bakıda olmalıyam və birinci gün görüşlərə başlayacağam. Düzdür, Azərbaycanda çox qala bilməyəcəyəm, cəmi iki günlük səfərdir. Çünki dərhal sonra bizim Parisdə Büromuzun və Daimi Komitəmizin toplantıları olacaq, orada iştirak etməliyəm. Səfər ərzində mən Azərbaycan Milli Məclisinin AŞPA-dakı nümayəndə heyətinin üzvləri, Milli Məclisin sədri, xarici işlər naziri, vətəndaş cəmiyyətinin təmsilçiləri, vəkillərlə görüşlər keçirməyi nəzərdə tuturam. Eyni zamanda, ən əsas və çox vacib olan görüşüm ölkə prezidenti İlham Əliyevlə olacaq. Dediyim kimi, ölkədə son vaxtlar demokratiya sahəsində müsbət dəyişikliklərin olduğunu qeyd etmişdim və prezidentlə görüşümdə ondan xahiş edəcəyəm ki, bu sahədə daha çox irəliləyiş əldə edilsin və AŞ-nin üzvü olan Azərbaycan bu təşkilatın standartlarına daha da yaxınlaşsın. Mən bu məsələdə çox optimistəm və ümid edirəm ki, Azərbaycan hökuməti, əsasən də ölkə başçısı bizim fikirlərimizi qəbul edəcək və hər zamankı kimi, AŞ ilə, o cümlədən təşkilatın AŞPA, Venesiya Komissiyası, baş katibliyi və s. kimi digər qurumları ilə əməkdaşlığı və müzakirələri davam etdirəcəklər. Bundan başqa, daha bir vacib məsələ odur ki, bu səfərim ərzində həbsdə olan İlqar Məmmədovla görüşməliyəm. Bu, artıq təsdiq olunub və ümid edirəm ki, heç bir problem çıxmaz. Bildiyiniz kimi, bu, çox həssas bir məsələdir. Avropa İnsan Haqları Məhkəməsinin bununla bağlı qərarı da var. Ona görə də bu məsələ bizim üçün vacibdir.\n- Bildiyiniz kimi, AŞPA-nın yanvar ayında keçirilmiş qış sessiyasında Azərbaycanın işğal edilmiş əraziləri ilə bağlı iki qətnamə müzakirəyə çıxarılmışdı, onlardan biri qəbul olunsa da, digəri qəbul olunmadı. Hərçənd, hər iki sənəddə Azərbaycan ərazilərinin işğal edilməsi faktı əksini tapmışdı. Buna münasibətiniz necədir?\n- Mən bu barədə hansısa şərh verə bilmərəm. Mən AŞPA-nın sədriyəm və assambleyadakı sənədlərin qəbul olunub-olunmaması səsverməsi nəticəsində müəyyənləşir. Assambleya müstəqil qurumdur və səsvermə nəticəsində elə olur ki, bəzi sənədlər keçir, bəziləri keçmir. Və təbii ki, biz hamımız bunu qəbul etməliyik.\n- Amma bu müzakirələrdən öncə ATƏT-in Minsk Qrupunun həmsədrləri birgə bəyanatla çıxış edərək assambleyanı Robert Volterin hesabatını qəbul etməməyə çağırmışdı. Necə düşünürsünüz, AŞPA kimi müstəqil bir quruma hansısa digər təşkilatın təsir göstərməsi nə dərəcədə düzgündür?\n- Bilirsiniz, AŞPA tamamilə müstəqil bir Avropa təsisatıdır. Avropanın ilk və ən qədim təşkilatı olan AŞ və onun assambleyası yarandığı illərdən bu yana Avropada demokratiyanın, insan hüquqlarının inkişafı üçün olduqca böyük işlər görüb. Və biz başqalarının təzyiqini heç cür qəbul edə bilmərik, o cümlədən başqa beynəlxalq təşkilatların da... Fikrimcə, assambleyanın da heç vaxt başqalarının təzyiqini qəbul etməsi mümkün deyil. Heç kim bizə deyə bilməz ki, nəyi necə etməliyik. Bu və ya digər qərarları yalnız və yalnız müstəqil assambleyamız verə bilər.\n- Assambleya daxilində Dağlıq Qarabağ münaqişəsi ilə bağlı xüsusi bir alt komitə fəaliyyət göstərirdi. Lakin sonradan fəaliyyəti dayandırıldı. Sizdən öncəki sədrlər Mövlud Çavuşoğlu və Jan-Klod Minyon AŞPA-da iki ölkə nümayəndə heyətləri arasında mütəmadi görüşlər təşkil etməyə çalışırdılar. Sədrliyiniz dövründə alt komitənin bərpa edilməsi məsələsinə necə baxırsınız və yenidən iki ölkə nümayəndələri arasında görüşlər keçirməyi nəzərdə tutursunuzmu?\n- Vacib deyil ki, bu görüşlər hansısa bir komitə çərçivəsində həyata keçirilsin. Amma seçildikdən sonrakı ilk çıxışımda da qeyd etmişəm ki, məni narahat edən əsas məsələlərdən biri Avropa ölkələrində hələ də mövcud olan həll edilməmiş münaqişələrdir. Mən burada Dağlıq Qarabağmünaqişəsini xüsusi olaraq vurğulamışam. Bu, ən vacib məsələlərdəndir və mandatım ərzində çalışacağam ki, bu məsələni daim diqqətdə saxlayım. Mən bütün mümkün olan səyləri göstərəcəyəm ki, iki ölkə nümayəndə heyətlərini bir araya gətirmək mümkün olsun. Hər iki ölkə rəsmlərinin, hökumətlərinin münaqişənin müsbət və yekun həlli yolunun tapılması istiqamətindəki səylərini həvəsləndirməyə çalışacağam.


Yaponiya əcnəbilərin Hindistan, Nepal və Pakistandan ölkəyə girişini qadağan edib XEBEROXU.AZ - En son xeberler Azerbaycan xeberleri 2021 xəbərlər bugün 2021 xeber az 2021 xeberler bugun 2021 En son xeber 2021 Новости сегодня: самые свежие и последние новости России и мира\nYaponiya hökuməti bölgədə koronavirusun sürətlə yayılması ilə əlaqədar olaraq Hindistan, Nepal və Pakistandan əcnəbilərin, o cümlədən uzunmüddətli viza sahiblərinin ölkəyə girişini tamamilə qadağan etmək qərarına gəlib.\nXeberoxu.Az xəbər verir ki, bu barədə “Kyodo” agentliyi məlumat yayıb.\nQadağa Yaponiyaya getməzdən əvvəl 2 həftə ərzində qeyd olunan ölkələrdən birini ziyarət etmiş əcnəbiləri əhatə edəcək.\nMüvafiq qərar mayın 14-də qüvvəyə minə bilər.\nAprelin sonundan etibarən Hindistanda koronavirusa yoluxma hallarında güclü artım olub.\nÖtən gün ərzində Hindistanda 348 421 yeni yoluxma faktı qeydə alınıb, pandemiya dövründə yoluxanların ümumi sayı 23 340 938-ə çatıb.\nHindistanda ötən sutka ərzində koronavirusdan 4 205 nəfər həyatını itirib. Ölənlərin ümumi sayı 254 197-yə yüksəlib.\nABŞ-da kimya zavodu yanır- VIDEO\nİŞİD-in Türkiyə üzrə "məsul şəxsi" yaxalandı\nGürcüstanda bir sutkada 23 nəfər koronavirusdan ölüb\nRusiyada fabrikdə yanğın olub, 1 nəfər ölüb


Cahangir Hacıyev ev dustağı olmaq istəyir\nAzərbaycan Beynəlxalq Bankının İdarə Heyətinin həbsdə olan sabiq sədri Cahangir Hacıyevin barəsindəki həbs qətimkan tədbirinin dəyişdirilməsi ilə bağlı Nərimanov rayon Məhkəməsinə müraciət olunub. Movqe.az xəbər verir ki, bu barədə Trend-ə C.Hacıyevin vəkili Aqil Layicov məlumat verib.\nVəkil bildirib ki, müraciətin edilməsinə səbəb C.Hacıyevin səhhətinin pisləşməsidir: "Onun ev şəraitində müalicə olunmağa ehtiyacı var. Bu səbəbdən Cahangir Hacıyevin istintaq müddətində ev dustağı edilməsi və ev şəraitində müalicə olunması üçün Nərimanov rayon Məhkəməsinə müraciət etdim".\nXatırladaq ki, dünən günorta saatlarında 1 saylı Bakı İstintaq təcridxanasında C.Hacıyev vəkili ilə görüşərkən özünü qəfildən pis hiss edib. Görüş zamanı qəfildən halı pisləşən C.Hacıyevə ilkin tibbi yardım göstərilib.


AB ölkələrində gənclər narkotikin qurbanıdır\nAB ölkələrində gənclər narkotikin qurbanıdır\nAvropada gənc əhali narkotikin qurbanı olur. Görülən bütün tədbirələr isə narkotik və spirtli içki istifadəsindəki böyük artımın qarşısını ala bilmir\nAvropa Birliyi Narkotiklə Mübarizə Milli Koordinasiya yığıncağına qatılan səlahiyyətlilər, gənclərdə spirtli içki istifadəsinin narahatlıqverici ölçüdə olduğuna diqqəti çəkiblər.\nFaktXeber.com-un "Der Şpigel" qəzetinə istinadən verdiyi məlumata görə, Madriddəki yığıncaqdan sonra yayımlanan yazılı açıqlamada, AB ölkələrində lisey şagirdləri (14-18 yaş arasında) arasında aparılan və son 1 ili əhatə edən bir araşdırma nəticəsində, gənclərin yüzdə 72,9 faizinin spirtli içki, 47,6 faizinin spirtli içki və siqaret, 3,9 faizinin spirtki içki, siqaret və sair, 2,5 faizinin isə spirtli içki və siqaretlə birgə kokain, ekstazi kimi digər narkotikləri də istifadə etdiyi müəyyənləşdirilib.\n"Spirtli içki istifadəsi 6 dəfə, kokain istifadəsi isə 9 dəfə artıb. Spirtli içki bütün gənclərin sevdiyi kokain və ya başqa tip narkotiklərin istifadəsinə yol açan qapıdır" - deyən mütəxəssislər, xüsusilə 15-16 yaşlar arasındakı avropalı gənclərin 36 faizinin ötən ay ərzində ən azı bir dəfə sərxoş olduğuna dair statistik məlumat olduğunu bildiriblər.\nVerilən məlumatlarda, İspaniya, Almaniya, Belçika, Yunan Kipri, Estoniya, Fransa, Yunanıstan, İrlandiya və Portuqaliyanın üzvü olduğu AB Narkotiklə Mübarizə Milli Koordinasiya qrupunun, 18 yaşdan aşağı gənclərin spirtli içki istifadəsinin əvvəlcədən qarşısını almaq üçün plan hazırladığı bildirilir.\nAB Komissiyasının açıqladığı bir hesabata görə də, AB əhalisinin 15 faizinin sağlamlığa zərər verəcək ölçüdə nizamlı olaraq spirtli içki istehlak etdiyi bildirilir. ABŞ-da qadına təcavüz hadisələrinin 16 faizinin həddindən artıq spirtli içki qəbul edilməsi səbəbindən olduğu, hər il 60 min uşağın isə eyni səbəbdən azçəkili doğulmasına gətrib çıxardığı bildirilir. Statistikalarda ayrıca olaraq, 19-25 yaşlar arasında həddindən artıq spirt istifadənin qadınlarda yüzdə 10, kişilərdə 25 faiz ətrafında ölümə səbəb olduğu göstərilir.\nMəqalədə : AB ölkələrində gənclər narkotikin qurbanıdır


Yeni ildə 2, yoxsa 4 gün evdəyik? » Absheronxeber.az | İnformasiya agentliyi\n6-12-2013, 11:19 Oxunub: 815\nYeni ildə 2, yoxsa 4 gün evdəyik?\n31 Dekabr Dünya Azərbaycanlılarının Həmrəyliyi Günü və Yeni il bayramı ilə bağlı bir həftə qeyri-iş günün olacağı hələ ki məlum deyil. Nazirlər Kabinetinin mətbuat xidmətinin rəhbəri Akif Əli bildirib ki, hələlik bununla bağlı rəsmi sənəd yaymayıblar.\n“Əmək Məcəlləsinə görə, dekabrın 31-dən yanvarın 2-nə kimi qeyri-iş günüdür. Məcəllədə dekabr ayının 31-i Dünya Azərbaycanlılarının Həmrəyliyi Günü kimi, yanvar ayının ilk iki günü isə Yeni il bayramı kimi qeyri-iş günü elan olunub. Amma bu il neçə gün qeyri-iş günü olacağı ilə bağlı hələ rəsmi qərar yoxdur”.


Şorba, salat və isti yemək resepti - 29 Марта 2011 - www.282.clan.su - Bizimlə, fərqlı yaşa...\nÇərşənbə Axşamı, 20.03.2018, 11:50\nAna səhifə » 2011 » Mart » 29 » Şorba, salat və isti yemək resepti\nŞorba, salat və isti yemək resepti\n4 nəfər üçün\n0,5 kq brokoli\n100 q təzə sarımsaq, kərəviz saplağı\n3 x.q. doğranmış cəfəri, şüyüd və kəklikotu\n1 dəstə yaşıl soğanın baş hissəsi\nBrokoliləri yuyun, dəstələrə ayırın. Saplaqlarını kəsdikdən sonra başlarını incə çərtin.Təzə sarımsaq və kərəvəz saplaqlarını yuyun və doğrayın, zeytun yağında yumşalana qədər bişirin. Sonra yaşıl soğanın baş hissəsi, brokoli, doğranmış göyərtiləri və toyuq bulyonu əlavə edin. Bütün tərəvəzlər 25 dəqiqə bişəndən sonra qarışığa xama töküb blenderdən keçirin. Yaxşıca həll olunandan sonra 5 dəqiqə bişirin, duz, istiot əlavə edib süfrəyə isti şəkildə verin.\n8 nəfər üçün\n4 ədəd iki yerə bölünmüş toyuq filesi\n1 stəkan qabığı soyulmuş badam\nSobanı əvvəlcədən 125 dərəcə qızdırın. Un, duz, istiotu bir-birinə qarışdırın. Toyuq filelərini bu qarışığa salın. Sonra bitki yağı ilə yağladığınız sobanın qabına qoyub 1 saat bişirin. Bir-iki dəfə çevirin ki, yaxşı qızarsın. 1 saatdan sonra toyuğun yanına badam və göbələkləri düzün. Qapağını bağlayıb 2 saata qədər bişirin. Arabir sobanın istiliyini azalda bilərsiniz. Bu yeməyi buxarda bişirilmiş düyünün üzərinə qoysanız, daha ləzzətli olacaq.\n3 stəkan qoz ləpəsi\nToyuğu duzlu suda qaynadın. Qoz ləpəsini ət maşınından keçirin və 1 çay qaşığı duz və istiotla qarışdırın. Zəif odda yağı çıxanadək taxta qaşıqla əzin. Yağı çıxanda bir neçə qaşıq toyuq bulyonu əlavə edib qarışdırın. Sonra süzgəcdən qozun yağını süzün. Qoza isladılıb sıxılmış, ovulmuş 2 dilim çörək içi qatın. Sonra təkrar maşından keçirin. Toyuq bulyonu əlavə edin və qarışdırın. Bişmiş toyuğun sümükləri və dərisini ayrıb ətini didin. Hazırladığınız qoziçi qarışığı ilə qarışdırın. Zövqə uyğun əzilmiş sarımsaq da əlavə edə bilərsiniz. Süfrəyə verəndə, salatın üstünə bəzək kimi süzdüyümüz qozun yağını əlavə edə bilərsiniz.\n2 ç.q. limon suyu\nYağı əridib bir yumurta sarısı və digər ərzaqlarla qarışdıraraq yumşaq xəmir yoğurun. 20 dəqiqə dincə qoyun. Xəmiri oxlov ilə 1 sm qalınlığında açıb stəkanın ağzı ilə yumru kəsin. Üstünə yumurta vurub küncüt səpin və 180 dərəcə sobada bişirin. Çörək bağlı qabda uzun müddət təzə qala bilir.\nBölmə: Müxtelif | baxış sayı: 1397 | Əlavə edən: Leylashka | Reytinq: 0.0/0\nLeman yazdıki >> Müəllifə tşk\nTarix: 30.03.2011 ,13:52.\nTarix: 29.03.2011 ,22:42.


"Belarusa hərbi təhlükə də var" - Aleksey Xlopotov\n"Belarusa hərbi təhlükə də var" - Aleksey Xlopotov (Eksklüziv)\n13:10 15 Sentyabr 2021 Oxunub :517\n"Hazırda Belarus prezident Lukaşenkonun simasında prezident seçkilərinin nəticələrinin tanınmaması ilə əlaqədar Qərb ölkələrinin ciddi təzyiqləri ilə üzləşir. Təzyiqlər təkcə siyasi deyil, hərbi təhlükə də var".\nBunu Azvision.az -ın rus redaksiyasına açıqlamasında rusiyalı hərbi ekspert Aleksey Xlopotov Belarusun Rusiyadan "S-400" zenit-raket kompleksləri almaq niyyətini şərh edərkən deyib.\nOnun sözlərinə görə, bu, əsasən hipotetik təhlükədir, amma faktor olaraq mövcuddur. Və Lukaşenko bu siyasi təhlükədən daxili mövqelərini gücləndirmək üçün istifadə edir. Bu baxımdan yeni silahların alınması tamamilə məntiqli bir addım kimi görünür - ölkənin müdafiəsini gücləndirməklə bağlı narahatlıq var. Eyni zamanda, onun qarşısında Rusiyadan tədarük edilən silahların pulunu ödəmək məsələsi dayanmır. Lukaşenko ümid edir ki, bu borclar sonunda silinəcək. Ya da onun gedişindən sonra başqa adamların problemi olacaq.\n"Rusiyanın Belarusa ən müasir müdafiə sistemləri S-400 daxil olmaqla niyə silah tədarük etdiyindən danışsaq, hər şey olduqca sadədir: bunun səbəbi NATO-nun hava hücumu silahlarının qarşısını mümkün qədər almaqdır ”, - Xlopotov bildirib.\nO, əlavə edib ki, Belarus qərb istiqamətində Rusiya tərəfi üçün etibarlı bir hərbi forpost olaraq görülür: "Buna görə də, silahların pulsuz çatdırılması təbii qəbul olunur. Dövlət onsuz da gec-tez bu komplekslərin istehsalçılarına pul ödəyəcək. Bəzi yüksək rütbəli Rusiya liderləri bundan konkret pul qazanacaqlar. Söhbət heç də kiçik məbləğdən getmir. Beləliklə, hər kəs qazanc əldə edir. Bu, Rusiyanın "NATO-nun genişlənməsinə" verdiyi cavab, "qardaş xalqa" kömək və konkret ciblərə gedən gəlirdir. Lukaşenkonun isə siyasi oyunlarda daha bir kozırı var".\nTeqlər: Rusiya Belarus


Öldürülən azərbaycanlının adı bilindi\n16:33 31.03.2018 (Yenilənib 16:36 31.03.2018)\nZ. İsmayılovun təsadüf nəticəsində gülləyə tuş gəldiyi və yerindəcə öldüyü bildirilir\nBAKI, 31 mart — Sputnik. Ukraynanın Xarkov şəhərində iki gün əvvəl baş verən silahlı insidentin təfərrüatı və öldürülən azərbaycanlının kimliyi məlum olub.\nSputnik Azərbaycan APA-ya istinadla xəbər verir ki, hadisə şəhərin Lev Landau prospektindəki "Ağdam" restoranında baş verib, öldürülən azərbaycanlı isə 32 yaşlı, əslən Gürcüstanın Borçalı mahalından olan Zaur İsmayılovdur.\nZ. İsmayılovun təsadüf nəticəsində gülləyə tuş gəldiyi və yerindəcə öldüyü bildirilir.\nBelə ki, bir qrup silahlı şəxsin restorandan çıxan digər şəxslərə hücumu zamanı Z. İsmayılov da ortada olub və güllədən yayına bilməyib. Hadisə zamanı restoranın digər millətdən olan müştəriləri də xəsarət alıblar.\nQeyd edək ki, ötən gün Ukrayna mətbuatı Xarkovdakı restoranların birindən çıxan təxminən 10 nəfərə gözlənilmədən bir neçə nəfərin atəş açması barədə məlumat yayıb. Məlumatda bir nəfərin öldüyü, bir neçə nəfərin xəsarət aldığı, ölənin isə azərbaycanlı olduğu qeyd olunub.\nXarkov şəhəri, güllələnmə, Ukrayna


Dini Aforizmlər (3-cü hissə) » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nHəzrət Peyğəmbər (s) buyurub: “Hər kəs cümə günü dırnaqlarını qısaltsa, barmaqlarının başı çat-çat olmaz və Allah-Taala onun barmaqlarından hər bir xəstəliyi götürər və xəstəliyinə şəfa verər”. (Mən la yəhzuruhul fəqih, Səduq, 1/127; Ən-Nəvadir, Ravəndi, səh.23)\n9 may 2012 19:02\nAforizmleri cox sevirem...Cox gozel idi hamisi canim ellerine sagliq=))\n9 may 2012 14:53\n7 may 2012 20:00\ncox gozel aforizmlerdir..hamsini beyendim..tesekkurler xebere gore\nALLAH SIZDENDE RAI OLSUN\nALLAH asqırmağı sevər, əsnəməkdən isə xoşlanmaz. Biriniz asqırdıqda ALLAHa həmd etdiyində eşidən hər bir musəlmana "Yərhəmukəllah" dəmək üzərinə haqq olur. Əsnəməyə gəldikdə isə o, şeytandandır. Buna görədə birinizin əsnəməyi gəldikdə gücü çatdığı qədər onu dəf etməyə calışşın. Çünki sizdən biriniz əsnədiyi zaman şeytan ona gülər.\nduzduu mende cox vaxti olur namaz qilanda esniyireem\n7 may 2012 01:09\nHər biri dəyərli və gözəl sözlərdi.\nÇooox təşəkkürlər.Dəyərli və maraqlı idi.\n6 may 2012 23:01\n6 may 2012 22:42\n6 may 2012 20:28\ndeyerli meqaleye gore allah razi olsun bacis\ncoxx qeweng yazilardi cox sag ol Allah razi olsun............


Latviyada rekord istilər gözlənilir » Qadin.Net ~ İlk milli qadın portalı... Azərbaycan xanımlarına...\nLatviya sinoptikləri "narıncı xəbərdarlıq" adlı həyəcan təbili çalıb.\nQadin.Net AzərTac-a istinadən bildirir ki, Latviyanın ətraf mühit, geologiya və meteorologiya mərkəzi gözlənilən anomal istilər səbəbindən əhalini xəbərdar edib. Belə ki, mülayim hava şəraitinə alışmış şimallılar üçün bu həftə gözlənilən 32 dərəcə isti təhlükəlidir. Bəzi ərazilərdə isə istilik 34 dərəcəyə çatacaq.\nGüclü istilərdən sonra isə yağış və çovğun gözlənilir


'Hökumət ölkəyə qayıdışı çətinləşdirir ki, həmin insanlar gəlib etirazlara qoşulmasınlar'\n"Hökumət ölkəyə qayıdışı çətinləşdirir ki, həmin insanlar gəlib etirazlara qoşulmasınlar"\n21 iyn 2022, 16:02\n"Pandemiya təhlükəsi real olaraq bitib. İndi sərhədlərin açılmaması üçün onu bəhanə eləmək heç inandırıcı deyil. Bütün dünyada artıq turizm yenidən inkişaf edir, pandemiyadan əvvəlki mövqelərinə qayıdır və Azərbaycan hakimiyyətinin quru sərhədlərini açmaması qətiyyən pandemiya qayğıları ilə bağlı deyil".\nBu sözləri Azərbaycanda qonşu dövlətlərlə quru sərhədlərin açılmamasının mümkün səbəbləri barədə Yeniavaz.com-a danışan Azərbaycan Xalq Cəbhəsi Partiyasının sədri Əli Kərimli deyib.\nO bildirib ki, quru sərhədlərinin açılmamasının bir neçə səbəbi var və onlardan biri “Azərbaycan Hava Yolları” QSC-nin (AZAL) Azərbaycanda hava yolu ilə sərnişindaşımada baha qiymətlərlə monopolist siyasət yürütməsidir:\n“Əvvəla, quru sərhədlərini açmayanda nə olur? Azərbaycana gəlməyə və Azərbaycandan getməyə məcbur olan insanlar məcbur olub aviasiya xidmətlərindən – AZAL-ın xidmətlərindən istifadə edirlər. AZAL bütün dünyada ən baha biletləri satması ilə məşhur olan monopolist bir şirkətdir. Həm də elə bir monopolist şirkətdir ki, onun bir qayda olaraq borclarını ilbəil dövlət silir. Təyyarələrini belə dövlət krediti ilə alıblar. Yəni xərcini dövlət çəkir. Amma qazancı haqqında sosial şəbəkələr ətraflı məlumatlarla doludur”.\nƏ. Kərimli bildirib ki, digər səbəb vətəndaşların quru sərhədləri vasitəsilə xaricdən daha ucuz qiymətə əldə etdiyi ərzaq və digər məhsulların gətirilməsinə maneə yaradılmasıdır:\n“İkinci maraq, quru sərhədləri açıq olanda ölkəmizin həm Gürcüstanla, həm Rusiya ilə, həm də İranla qonşuluğunda yaşayan bölgələrdə sərhəd ticarətindən istifadə olunur. Bu da imkan verir ki, yüzminlərlə, bəlkə də milyonlarla insan qonşu ölkələrə gedib-gəlir, xüsusilə Azərbaycanda baha olan ərzaqları və digər məhsulları özü ilə gətirib istehlak edir, istifadə edə bilir.\nAmma sərhəd bağlı olanda insanlar məcburi şəkildə, yenə də həmin mal və məhsulları monopolist və bir çox ailə şirkətinə məxsus olan şirkətlərdən, topdansatış mərkəzlərindən baha qiymətə almağa məcbur olur”.\nAXCP sədri əlavə edib ki, quru sərhədlərinin açılmamasının səbəblərindən biri də ölkə xaricində işsiz və çətin vəziyyətdə olan həmvətənlərimizin Azərbaycana qayıtmasının qarşısını almaqdır:\n“Nəhayət, mənim fikrimcə üçüncü bir səbəb də var. Ölkəni milyonlarla insan tərk edib. Çoxu Rusiyada, Ukrayna, Qazaxıstan və digər ölkələrdə çörək dalınca getmiş azərbaycanlıların bir qismi həmin coğrafiyada da yaranmış problemlərə görə ölkəyə dönmək istəyir. Bir çoxu iş yerini itirib, müflisləşib. Rusiyada vəziyyət gərgindi, Ukraynada savaş var. Hökumət ölkəyə qayıdışı maksimum çətinləşdirir ki, həmin insanlar mümkün qədər az qayıtsınlar. Yəni ölkəyə qayıtmaq bahalı olsun, çətin olsun. Ona görə də həmin insanlar, o müflisləşmiş, işini itirmiş, müvəqqəti yaşadığı ölkələrdə perspektiv görməyən insanlar düşünməsinlər ki, asanlıqla vətənə qayıda bilərlər. Vətənə qayıtmağı maksimum çətinləşdirirlər ki, həmin insanlar gəlib Azərbaycanda işsizlər ordusunu böyütməsin. Azərbaycan hakimiyyəti bacarıqsız olduğuna görə, ölkədə yeni iş yerləri açmağa, real iqtisadiyyatı inkişaf etdirməyə meyilli olmadığına görə özünün əmək qabiliyyətli insanlarına əlavə dəyər yaradan resurs kimi baxmır, onlara yük kimi baxır. Ona görə də nə qədər çox sayda əmək qabiliyyətli azərbaycanlı ölkəni tərk edirsə, Azərbaycan hakimiyyəti bundan məmnun olur. Çünki həmin insanları özünə yük kimi təsəvvür edir və həm də həmin insanların Azərbaycandakı sosial gərginlik şəraitində hansısa etirazlara qoşula biləcəyindən ehtiyatlanır. Ona görə bu da bir səbəbdir ki, Azərbaycan hakimiyyəti siyasi mülahizələrlə maksimum uzun müddətə quru sərhədlərini bağlı saxlayır. Eləcə də pandemiya ilə əlaqədar olaraq karantin rejimini sentyabrın 1-nə qədər uzatmaq da heç bir pandemiya qayğısı ilə bağlı deyil. Artıq Azərbaycanda, həmçinin dünyada bu xəstəlik faktiki bitib, heç bir xüsusi təhlükəsi qalmayıb. Azərbaycan hakimiyyətini ümumiyyətlə vətəndaşların səhhəti maraqlandırsaydı, Azərbaycan səhiyyəsi bu günə düşməzdi. Ona görə də bütün qərarların arxasında şəxsi, ailə, korporativ maraqları görmək lazımdır”.


23/11/2020 [19:37] - Dünya - ( 1233 dəfə baxılıb)\nFransa dini və etnik münaqişələri qızışdırmaqla, yeni “səlib yürüşü”nə liderlik etdiyini biruzə verməyə çalışır... Ancaq Tramp administarasiyasının Fransaya “sarı jilet” geyindirməsi bu ölkənin bütün dünyaya meydan oxuyacaq gücdə olmadığını təsdiqlədi... Türkiyə isə toqquşduğu bütün regionlarda Fransaya sarsıdıcı məyusluq yaşatdı...\nFransa fəallaşıb. Həm də, rəsmi Parisin fəallığı mənfi məzmun daşıyır. Belə ki, Fransa hazırda dünyada sülhün və əmin-amanlığın bərqərar olmasına xidmət etmir. Əskinə, rəsmi Paris hazırda daha çox beynəlxalq siyasət məkanında xaosa yol aça biləcək davranışları ilə diqqəti çəkir.\nMəsələ ondadır ki, son aylarda Makron hakimiyyətinin atdığı bir çox addımlar dünyada dini və etnik zəmində gərginliyin artmasına münbir şərait yaratmaqdadır. Buna misal olaraq, Fransada müsəlmanların açıq-aşkar təhqir olunmasını göstərmək olar. Çünki bu təhlükəli qalmaqalın məhz Makron administrasiyasının sanksiyası ilə baş verdiyi artıq heç kəsdə ciddi şübhələr doğurmur.\nƏlbəttə ki, Fransa dünyanın nüfuzlu dövlətlərindən biridir. Bu ölkədə baş verən dini və etnik qarşıdurmaların yaxın gələcəkdə əvvəlcə Avropaya, daha sonra isə bütün dünyaya yayılma təhlükəsi kifayət qədər realdır. Hər halda, Fransa kimi nüfuzlu ölkələrdə baş verənlərin başqa ölkələrdəki analoji dünyagörüşlü qruplaşmalar üçün örnək rolunu oynaya biləcəyi qətiyyən istisna deyil.\nOna görə də, Fransanın son illərdəki davranışlarının əhəmiyyətsiz addımlar hesab etmək doğru olmazdı. Rəsmi Parisin dünyada pozuculuq siyasəti yürütməsinin beynəlxalq siyasi iradə mərkəzləri tərəfindən nəzərə alınması q ətiyyən yersiz olmazdı.\nXüsusilə də, bütün dünyaya “demokratiya dərsi” keçən və Fransanın da aparıcı üzvlərindən olduğu Avropa Birliyinin rəsmi Paris tərəfindən atılan antibəşəri addımlara qətiyyətli reaksiya verməsi lazımdır. Halbuki, Avropa Birliyi bu məsələdə müəmmalı şəkildə susmaqdadır. Görünür, Avropa Birliyində Fransanın antibəşəri davranışlarını dəstəkləyən qüvvələr daha ön planda mövqe tutmaqdadırlar.\nOna görə də, belə anlaşılır ki, Fransa bu davranışlarını hələ bir müddət davam etdirmək imkanlarına malikdir. Görünən odur ki, rəsmi Paris dünyada yeni “səlib yürüşü”nün avanqard qüvvəsi rolunu öz üzərinə götürməyə çalışır.\nMaraqlıdır ki, Fransanın BMT Təhlükəsizlik Şurasının beş daimi üzvündən biri olması da, rəsmi Parisə dünyada haqq və ədalətin boğulmasında yardımçı faktor rolunu oynayır. Çünki rəsmi Paris məhz bu statusundan yararlanmaqla, üçüncü dünya ölkələrinin haqqının tapdanmasında xüsusi fəallıq göstərə bilir.\nHalbuki Fransa nə qədər nüfuzlu ölkə ölsa da, hər halda dünyaya bu qədər meydan oxuya biləcək gücdə dövlət də deyil. Bunun belə olduğu Fransanın ABŞ-a “buynuz çıxartmağa cəsarət etdiyi” dönəmdə necə aciz duruma salınmasıyla, artıq sübuta yetirilib.\nMəsələ ondadır ki, Fransanın gücünü düzgün qiymətləndirməyən prezident Emmanuel Makron ABŞ-ı güncə sıxışdırmaq ideyasına müəlliflik etməyə çalışdı. NATO-ya alternativ olaraq, Avropa ordusu yaratmaq iddiasında oldu. Tramp administrasiyasının bir neçə sərt xəbərdarlığını “qulaqardı”na vurdu.\nNəticədə, Ağ Ev administrasiyası bütün Fransaya “sarı jilet” geyindirdi. Bu ölkəni iştişaşlar poliqonuna çevrildi. Rəsmi Paris Ağ Evin “tərs şapalağı” qarşısında geri çəkilmək məcburiyyətində qaldıqdan sonra isə prezident Donald Tramp E.Makrona xitabən “Mən Fransada səndən daha nüfuzluyam. Hətta səninlə seçki yarışına girsək, Fransada sən yox, mən prezident seçilərəm” deməklə, onu və ölkəsini aşağıladı.\nBütün bunları nəzərə aldıqda, Fransanın son illərdə bir qayda olaraq, “öz zərif çiyinlərini qaldıra bilməyəcəyi ağır beynəlxalq yüklərin altına verdiyini” də düşünmək olar. Fransanın Türkiyəyə qarşı beynəlxalq rəqabətinin mövcud nəticələrinə diqqət yetirdikdə də bu reallıq açıq-aşkar sezilir.\nMəsələ ondadır ki, Fransa Türkiyənin İraq ərazisinə hərbi kontingent yeridərək, PKK-ya qarşı əməliyyatlar keçirtməsinə əngəl törədən ölkələrin arasında ön sıralarda yer alırdı. Ancaq rəsmi Ankara Fransanın etirazlarına heç əhəmiyyət belə, vermədi. PKK-ya qarşı genişmiqyaslı əməliyyatları reallaşdırdı.\nFransa Liviyada da Türkiyənin qarşısına çıxamağa çalışdı. Ancaq yenə də nəticə uğursuz oldu. Türkiyə Liviyaya hərbi kontingent yeritdi və Fransa dəstəklədiyi üsyançı silahlı dəstələrə sarsıdıcı zərbələr endirdi.\nRəsmi Paris Türkiyənin Suriya ərazisində PKK/YPG terror qruplaşmasına qarşı əməliyyatlarına da israrla müqavimət göstərirdi. Yenə də rəsmi Ankara Fransanın “bağırtılarını” ciddiyə almadı. Fransa Türkiyə qarşısında növbəti geopolitik məğlubiyyətlə barışmalı oldu.\nŞərqi Akdəniz bölgəsindəsə, Fransa əsl geopolitik biabırçılıqla üzləşdi. Belə ki, Türkiyənin enerji resursları qaynaqlarına sahiblənərək, supergücə çevrilmə ehtimalından xoflanan rəsmi Paris əvvəlcə Yunanıstanı təhrik edərək, irəli verməyə çalışdı. Yunanıstanın Türkiyə qarşısında duruş gətirə bilməyəcəyini anladıqdan sonrasa, rəsmi Ankaranın əleyhinə özünün də birbaşa qatıldığı “Akdəniz ittifaqı” qurdu.\nAncaq yenə də məğluniyyətlə üz-üzə qaldı. Hətta rəsmi Ankaraya “hərbi əzələ” nümayiş etdirmək üçün Türkiyə donanmasına yaxınlaşan Fransa hərbi gəmisinin kapitanının Yunanıstan gəmilərini köməyə çağırarkən dedikləri dünya gündəmini əsas mövzusu oldu: “Üzərimizdə nə olduğunu anlamadığımız cisimlər dolaşır. Kömək edin”. İndi dünyada bəzi hərbi mütəxəssislər Fransa gəmisini qaçmağa məcbur edən həmin “cisimlər”in nə olduğunu aydınlaşdırmaq üçün baş sındırmaqda hələ də davam edirlər.\nNəhayət, Fransa Türkiyədən növbəti sarsıdıcı zərbəni məhz Cənubi Qafqaz regionunda aldı. Belə ki, rəsmi Paris Ermənistanı Azərbaycanla hərbi münaqişəni bərpa etməyə təhrik etdi. Əvvəlcə iyul ayında Ermənistan Azərbaycanın əsas beynəlxalq enerji xətlərininin keçdiyi Tovuz rayonu istiqamətində hərbi avantüraya əl atdı. Və Azərbaycan ordusunun sarsıdıcı hərbi zərbələrindən sonra geri çəkilmək məcburiyyətində qaldı.\nSentyabr ayındasa, Fransanın dəstəyinə arxayın olan Ermənistan Azərbaycanı müharibəyə təhrik etdi. Amma bu dəfə də böyük uğursuzluq baş verdi. Belə ki, Azərbaycan ordusu Ermənistanın silahlı dəstələrini darmadağın elədi. Və Türkiyə bu savaş dönəmində Azərbaycana intensiv siyasi dəstək verdi.\nYekun nəticədəsə, Fransanın Cənubi Qafqazda savaş vəziyyəti yaradaraq, Ermənistan üzərindən regiona nüfuz etmək cəhdləri boşa çıxdı. Üstəlik, savaşın nəticələri ATƏT-in Minsk Qrupu həmsədrlərinin vasitəçilik missiyasını arxa plana keçirtdi. İndi həmsədrlər artıq tam şəkildə oyundankənar vəziyyətdə olduqlarından Fransanın Cənubi Qafqazla bağlı yeganə təsir mexanizmi də artıq mövcudluğunu itirmək üzrədir.\nHətta həmsədrlərin missiyasi davam etsə belə, Fransanın bu modeldə iştirakının mümkünlüyü artıq ciddi şübhələr doğurmaqdadır. Çünki Cənubi Qafqazda hazırda münaqişənin nizamlanması prosesində qarşıduran tərəflərlə yanaşı, yalnız Türkiyə və Rusiya iştirak edir.\nBu baxımdan, Türkiyənin Fransanı Cənubi Qafqaz regionundan tamamilə sıxışdırıb, çıxartdığını iddia etmək üçün ciddi əsaslar olmamış deyil. Fransa prezidenti E.Makron erməni fondunu ziyarət edərkən ölkəsinin Cənubi Qafqazda cərəyan edən proseslərə təsir imkanlarını itirdiyini dolayısı da olsa, etiraf edib: “Qarabağ beynəlxalq hüquqa görə, Azərbaycan ərazisidir. Suveren dövlətin daxili işinə qarışmaq olmaz”.\nBu açıqlama ilə E.Makron Fransanın Ermənistana dəstək məsələsində aciz duruma düşdüyünə haqq qazandırmağa çalışıb. Eyni zamanda, bunu həm də Fransa prezidentinin öz ölkəsinin Cənubi Qafqazdakı geopolitik proseslərdən kənarda qalmasından məyusluğunun ifadəsi kimi də dəyərləndirmək mümkündür.(Musavat.com)


Bahar Muradova: Azərbaycanda gender bərabərliyinin təmin edilməsi, qadın zorakılığına qarşı mübarizə diqqətdə saxlanılır - AZƏRTAC\nAzərbaycanda gender bərabərliyinin təmin edilməsi, qadın zorakılığına qarşı mübarizə diqqətdə saxlanılır. Bu istiqamətdə müvafiq qanunlar və normativ aktlar qəbul olunur. Ölkəmiz bu sahədə öz mövqeyini kifayət qədər aydın şəkildə nümayiş etdirir.\nAZƏRTAC xəbər verir ki, bu fikirləri mayın 19-da qadınlara qarşı zorakılıq və məişət zorakılığına dair Avropa Şurası standartları və bu kontekstdə milli parlamentlərin rolu mövzusunda keçirilən tədbirdə Ailə, Qadın və Uşaq Problemləri üzrə Dövlət Komitəsinin sədri Bahar Muradova ifadə edib.\nBahar Muradova, həmçinin deyib: “Ailə, Qadın və Uşaq Problemləri üzrə Dövlət Komitəsi BMT, Avropa İttifaqı ilə sıx əməkdaşlıq edir və bu çərçivədə mütəmadi olaraq tədbirlər keçirilir, təlimlər təşkil olunur. Məişət zorakılığına qarşı tvininq layihəsi çərçivəsində ötən il 17 ay müddətində təlimlər keçirilib və uğurlu alınıb.\nKomitə sədri ölkəmizdə məişət zorakılığı nəticəsində hüququ pozulanların müdafiəsinin diqqətdə saxlanıldığını da qeyd edib.\nAZERTAG.AZ :Bahar Muradova: Azərbaycanda gender bərabərliyinin təmin edilməsi, qadın zorakılığına qarşı mübarizə diqqətdə saxlanılır


Mitsubishi şirkəti 1962-ci ildən 2013-cü ilə qədər istehsal olunmuş subkompakt Colt modelini dirçəltmək qərarına gəlib. Yeni hetçbek Renault Clio modelinin platformasında inşa ediləcək və E-Tech hibrid güc qurğusu da daxil olmaqla geniş mühərrik çeşidini alacaqdır. Yeni Mitsubishi Colt modeli 2023-cü ilin payızında Avropa bazarına çıxmalıdır. Bildiyimiz kimi, bu il orijinal Colt 600 modelinin 60 illik yubileyi qeyd olunacaqdır, odur ki, yeni model 2022-ci ildə də debüt edə bilər.\nYeni Mitsubishi Colt haqqında rəsmi məlumat çox azdır. Hetçbekin əsasını CMF-B platforması təşkil edəcəkdir. Bir sözlə o, Renault Clio və Nissan Micra modellərinin yaxın qohumu olacaqdır. Model beşqapılı kuzova, gizli arxa qapı tutacaqlarına və hibrid güc qurğusuna sahib olacaqdır. Yeni Colt modelinin yeganə tizerindəki “Hybrid EV” emblemi məhz buna işarə edir. Böyük ehtimalla, söhbət Clio modelində 140 at qüvvəsi hasil edən, 1,6-litrlik atmosfer mühərrikinin əsasında yaradılmış ardıcıl - paralel E-Tech sistemindən gedir.\nƏslində, mühərrik çeşidi daha geniş ola bilər, lakin hələlik şirkətdə yalnız benzin-elektrik qurğularından, o cümlədən plagin hibridlərdən danışırlar. Yeni Colt hetçbeki növbəti nəsil ASX krossoverinə qoşulacaqdır. Hər iki model avropalı alıcıların tələbləri nəzərə alınmaqla hazırlanıb və onları Köhnə Dünyada istehsal edəcəklər. Çox güman ki, Colt və ASX modellərini İspaniyanın Valyadolid şəhərindəki Renault zavodunda yığacaqlar .\nƏvvəlki, altıncı nəsil Mitsubishi Colt hetçbekinin Avropada satılan versiyası, ömrünün sonunda, 1,1-litrlik (75 at qüvvəsi, 100 Nm) və 1,3-litrlik (95 at qüvvəsi, 125 Nm) atmosfer mühərrikləri ilə təchiz edilirdi. Hetçbekin Ralliart versiyası isə, 1,5-litrlik (150 at qüvvəsi, 210 Nm) "turbodördlük" ilə təklif olunurdu. Transmissiyanın seçimi mühərrikdən asılı idi – bu, beş pilləli mexaniki ötürmələr qutusu və ya altı pilləli "robot" ola bilərdi.\nMitsubishi Colt modeli üçün ən uğurlu il 2006-cı il olub – həmin il avropalılar 70 mindən çox Colt alıblar. Lakin sonradan satışlar azalmağa başlayıb və son istehsal ilində bu rəqəm təxminən səkkiz min ədəd təşkil edib.


Fettel - "Ferrari" münasibətləri hələ də müzakirə mövzusudur\n20:19, 6 İyun 2020\n20 May, 11:02 Sosial mediada paylaşın:\n“Ferrari”nin Sebastyan Fettellə yeni müqavilə ilə bağlı razılığa gələ bilməməsi Formula 1-də böyük əks səda doğurub. Bununla yanaşı, 4 qat dünya çempionun növbəti mövsüm hansı komandada çıxış edəcəyi müəyyənləşmədiyinə görə vəziyyət daha da mürəkkəbləşib. Hətta bəziləri almaniyalı pilotun karyerasını bitirə biləcəyini də istisna etmir...\nSebastyan Fettelin Ferraridəki karyerasında uğursuzluğun səbəbləri haqda müxtəlif mülahizələr səslənir. Maraqlıdır ki, “Red Bull”da 4 dəfə dünya çempionu olan, lakin “Ferrari”də bir dəfə də istəyinə nail olmayan almaniyalı pilotun zəif çlıxışları müxtəlif səbəblərlə izah edirlər. Amma mütəxəssislərin əksəriyyəti buna görə Sebastyanı yox, İtaliya komandasını günahlandırır. Fettelin dostlarından Formula 1-in sabiq rəhbəri Berni Ekklstoun da bu fikri söyləyib. O deyib ki, “Ferrari” rəhbərliyi Fettelə lazım olan səviyyədə dəstək vermədi: “Əslində bu ayrılığı gözləməyə dəyərdi. “Ferrari”nin Şumaxerlə yaxınlığı ilə Fettellə əməkdaşlığını müqayisə etmək belə düzgün deyil. “Ferrari” heç vaxt Şumaxerə verdiyi dəstəyi Fettelə vermədi. Onlar heç vaxt Sebastyana dəstək olmadı”.\nFormula 1-in sabiq pilotu, almaniyalı Hans Yoahim Ştuk isə həmyerlisinin Formula 1-dən mümkün gedişini faciə kimi dəyərləndirib: “Bundan sonra hadisələrin necə cərəyan edəcəyini yalnız Sebastyanın özü bilir. Ancaq düşünürəm ki, Fettel iddiasız komandaya keçməyəcək. Nəzərə alaq ki, onun variantları elə də çox deyil. Məncə, Seb özünə uyğun komanda tapmasa Formula 1-i tərk edəcək. Bu isə böyük faciəyə səbəb olacaq”.\nElə Fettelin sabiq komandası “Red Bull”un məsləhətçisi Helmut Marko da bu fikirdədir: “Sebastyanın bəxti onda gətirmədi ki, artıq nəhəng komandaların öz pilotları var. Məncə, Fettel münasib heyət tapmasa karyerasını başa vuracaq. O, ortabablardan birinə çevrilmək istəmir. Fettelin “Ferrari”ni tərk etməsini isə lazımi dəstəyi almaması ilə əlaqələndirərdim”.\nSoçidə 2 Qran-pri təşkil edilə bilər\nFormula 1-in Avropadakı Qran-prilərinin təqvimi müəyyənləşsə də, bəzi yarışların taleyi hələ də sual altındadır. Bunun da səbəbləri təşkilatçı ölkələrdəki karantin rejimi ilə əlaqə...\nVolf Fettelin "Mersedes" perspektivindən danışıb\nSebastyan Fettel özü açıqlama verməyənə qədər onun karyerasının gələcəyi haqqında rəy söyləmək mümkün olmayacaq. Heç Formula 1 komandalarının rəhbərləri də konkret qərara gələ bilm...\nFormula 1-də bu mövsüm Avropada keçiriləsi yarışların yeni təqvimi ilə bağlı xəbər vermişdik. Çempionatın rəhbərliyi yarışlarda təhlükəsizliyi tam təmin etmək məqsədilə komandalar...